
FÜLÖPSZÁLLÁS KÖZSÉG 
POLGÁRMESTERE
6085 Fülöpszállás, Kossuth L. u. 2.



Ikt.szám:  1051-3/2020.
Ügyintéző:
Tárgy: Koronavírus helyzettel kapcsolatos tájékoztatás

Tisztelt Fülöpszállási Lakosok!

A Kormánynak a kialakult koronavírus helyzettel összefüggő megelőző intézkedéseivel összhangban Fülöpszállás vonatkozásában az alábbiakról tájékoztatom Önöket a Képviselő-testület által is megvitatott egyes intézkedésekről és a megelőzés, a  védekezés minél hatékonyabb végrehajtásáról:

A Kormány által kihirdetett veszélyhelyzetben kötelező előírások betartása valamennyi állampolgár és az országban tartózkodó külföldi állampolgár elsődleges kötelessége!

Ezzel is összefüggésben többek között

1.) Településünkön nem kerül megtartásra az 1848-49-es forradalom és szabadságharc március 15-i központi községi ünnepsége.
2.) [bookmark: _GoBack]A mai naptól elmaradnak azok, a településünkön, intézményeinkben, civil szervezetek által szervezett találkozók, műsoros rendezvények, melyek akár helyi, akár vidéki látogató közönség részvételével kerülnének megtartásra.
3.) Március 14-től a Kossuth Lajos utcai heti piac nem üzemel.
4.) Az Egészségházban, az oktatási-nevelési intézményekben, Polgármesteri Hivatalban az EMMI intézkedéseivel is párhuzamosan külön kézfertőtlenítők kerültek kihelyezésre, kérjük, hogy az ott tartózkodók, oda látogatók használják is azokat!
5.) Fertőzés gyanúja esetén a hivatalos protokollok szerint is elsősorban háziorvosukat keressék!

Jelen intézkedések a mai naptól határozatlan időtartamra kerülnek bevezetésre.

Felhívom a lakosság figyelmét, hogy mindannyiunk érdekében a fertőzés megelőzésére nagy hangsúlyt fektessenek, a teendőkről és intézkedésekről kizárólag a Kormány illetve az Operatív Törzs hivatalos forrásaiból (honlap: www.koronavirus.hu) tájékozódjanak.

Fülöpszállás, 2020. március 12.

							Gubacsi Gyula sk.
							polgármester

